Врз основа на член 79 став (2) од Законот за енергетика („Службен весник на Република Македонија“ бр. 96/18 и „Службен весник на Република Северна Македонија“ бр. 96/19, а согласно член 19 став (1) точка 18) од Статутот на Операторот на електропреносниот систем  на Република Северна Македонија, Акционерско друштво за пренос на електрична енергија и управување со електроенергетскиот систем во државна сопственост, Скопје („Службен Весник на Република Северна Македонија“ бр.215/19), по претходно одобрување од Регулаторната комисија за енергетика и водни услуги на Република Северна Македонија со Решение бр. 12-2624/4 од 20.11.2019 година, Управниот одбор на Друштвото на седницата одржана на ден 21.11.2019 година со Одлука бр. 02-6692/17 донесе:

**ПРАВИЛА ЗА ИЗМЕНУВАЊЕ И ДОПОЛНУВАЊЕ НА ПРАВИЛАТА ЗА БАЛАНСИРАЊЕ НА ЕЛЕКТРОЕНЕРГЕТСКИОТ СИСТЕМ**

Член 1

Во Правилата за балансирање на електроенергетскиот систем („Службен весник на Република Северна Македонија“ бр. 179/19) во членот 18 ставот (4) се менува и гласи:

„(4) Стандарден продукт за аFRR балансен капацитет е часовен продукт со вредности исти или различни во двете насоки.

По ставот (4) се додава нов став (5) кој гласи:

„(5) По исклучок на став (4) ОЕПС може да одлучи да воведе дополнителни продукти за аFRR балансен капацитет во зависност од работењето и потребите на електроенергетскиот систем.“

Ставот (5) станува став (6).

Член 2

Во членот 21 ставот (2) се брише.

Член 3

Во членот 23 се додаваат ставовите (2), (3) и (4) кои гласат:

1. BSP на аукцијата за набавка на aFRR балансен капацитет доставува понуди за цена на aFRR балансна енергија.
2. BSP за доставените понуди за обезбедување на aFRR балансна енергија во денот Д-1 за денот Д, ги има следните можности:
3. да ги потврди веќе доставените понуди за балансни единици, количини и цени на балансна енергија, доколку се во рамките на минималните и максималните вредности за цена на aFRR балансна енергија дефинирани во став (4) од овој член, или
4. да ги измени доставените понуди за истите балансни единици во однос на количините на балансниот капацитет и цената на балансната енергија.
5. Доставените понуди за aFRR балансна енергија во денот Д-1 за денот Д треба да ги имаат следните вредности и тоа:
6. за регулација нагоре цената на aFRR балансна енергија доставена во Д-1 за денот Д, може да биде помала или еднаква од вредноста HUPX+50% за соодветниот час постигната во DAM (Day Ahead Market), но истатa не смее да биде поголема од веќе понудената цена на аукцијата за aFRR балансен капацитет.
7. за регулација надолу цената на aFRR балансна енергија доставена во Д-1 за денот Д, може да биде поголема или еднаква од вредноста HUPX - 50% за соодветниот час постигната во DAM (Day Ahead Market), но истата не смее да биде помала од веќе понудената на аукцијата за aFRR балансен капацитет.

Член 4

Во членот 24 ставот (4) се брише.

Член 5

Во членот 25 ставот (1) се менува и гласи:

1. Понудите за аFRR балансна енергија се подредуваат по следниот редослед:
2. за регулација нагоре - прво понудите со најниска цена, се додека не се обезбеди потребната количина на балансна енергија во висина на закупениот aFRR балансен капацитет,
3. за регулација надолу - прво понудите со највисока цена, се додека не се обезбеди потребната количина на балансна енергија во висина на закупениот aFRR балансен капацитет.

Ставот (2) се брише.

Ставот(3) станува став (2).

Член 6

Во членот 33 ставот (1) се менува и гласи:

„(1) Стандарден продукт за mFRR балансен капацитет е часовен продукт со вредности исти или различни во двете насоки за секој период.“

По ставот (1) се додава нов став (2) кој гласи:

„(2) По исклучок на став (1) ОЕПС може да одлучи да воведе дополнителни продукти за mFRR балансен капацитет во зависност од работењето и потребите на електроенергетскиот систем.“

Ставот (2) станува став (3).

Член 7

Во членот 39 се се додаваат три става (2) (3) и (4) кои гласат:

1. BSP на аукцијата за набавка на mFRR балансен капацитет доставува понуди за цена на mFRR балансна енергија.
2. BSP за доставените понуди за обезбедување на mFRR балансна енергија во денот Д-1 за денот Д, ги има следните можности:
3. да ги потврди веќе доставените понуди за балансни единици, количини и цени на балансна енергија доколку се во рамките на минималните и максималните вредности за цена на mFRR балансна енергија дефинирани во став 4 од овој член или
4. да ги измени доставените понуди за истите балансни единици во однос на цената на балансната енергија или
5. да достави нови понуди за балансни единици за обезбедување на балансна енергија, кои претходно не биле вклучени во закупот на балансен капацитет;
6. Доставените понуди за mFRR балансна енергија во денот Д-1 за денот Д треба да ги имаат следните вредности и тоа:
7. За регулација нагоре цената на mFRR балансна енергија доставена во Д-1 за денот Д, може да биде помала или еднаква од вредноста HUPX+30% за соодветниот час постигната во DAM (Day Ahead Market), но истатa не смее да биде поголема од веќе понудената цена на аукцијата за mFRR балансен капацитет,
8. За регулација надолу цената на mFRR балансна енергија доставена во Д-1 за денот Д, може да биде поголема или еднаква од вредноста HUPX - 30% за соодветниот час постигната во DAM (Day Ahead Market), но истата не смее да биде помала од веќе понудената на аукцијата за mFRR балансен капацитет.

Член 8

Во членот 41 ставот (1) се менува и гласи:

1. Понудите за mFRR балансна енергија во мерит ордер листата се подредуваат по следниот редослед:
2. За регулација нагоре - прво понудите со најниска цена, се додека не се обезбеди потребната количина на балансна енергија, За регулација надолу - прво понудите со највисока цена, се додека не се обезбеди потребната количина на балансна енергија.

Член 9

 Во членот 51 став (1) по знакот „%“ се брише зборот „вредноста“ и на негово место се додаваат зборовите „највисоката месечна вредност“.

Член 9

Во членот 71 во ставот (4) бројот „69“ се менува со бројот „70“

Член 10

 Во членот 104 по ставот (5) се додава нов став (6) кој гласи:

„(6) Членот 30 став (2) и членот 47 став (2) од овие Правила, за производителот на електрична енергија со најголем инсталиран капацитет ќе почнат да се применуваат од 2021 година.

 Ставот (6) станува став (7).

Член 11

 Овие Правила влегуваат во сила со денот на објавувањето во „Службен весник на Република Северна Македонија“, а ќе се применуваат од 1 јануари 2020 година.